Klub priateľov koní, n.o.,

Adresa: Mierová 11, 040 15 Košice – Šaca
Štatutárny zástupca: Silvia Menyhértová
IČO:45734879, DIČ:2023168576
mobil: 0905 229 543,  e-mail: sheila.arabela@gmail.com

 

Výročná správa
za rok 2020

	V Košiciach, dňa: 12.06.2021
A. Prehľad činností vykonávaných v kalendárnom roku 2020 s uvedením vzťahu k účelu založenia neziskovej organizácie

Podľa  štatútu našej neziskovej organizácie sme v roku 2020 poskytovali tieto verejno-prospešné služby

Činnosť našej neziskovej organizácie bola v roku 2020 významne ovplyvnená pendemickou situáciou CORONA. V súlade s proti-pandemickými nariadeniami sme sa snažili poskytnúť naše služby aspoň tým ktorí túto rehabilitáciu potrebovali najviac.  Venovali sme sa predovšetkým hiporehabilitácii detí s vážnym, kombinovaným (psycho-somatickým) zdravotným postihnutím (detskou mozgovou obrnou, autistické deti, deti s Downovým syndrómom, hypokinetické deti). V roku 2020 sme poskytli hendikepovaným deťom  210 hiporehabilitačných hodín. 
   Hiporehabilitáciu sme realizovali za pomoci nášho tímu zloženého z dvoch hiporehabilitačných pracovníčiek a hipológa.  Náš tím významne opäť doplnili  študenti Univerzity veterinárskeho  lekárstva a farmácie v Košiciach Strednej zdravotníckej školy odbor fyzioterapia a  dobrovoľníci. 
   Venovali sme sa propagovaniu zdravého štýlu života, športu ako aj aktivitám venovaným proti nebezpečným návykom (drogy, alkoholizmus, tabakizmus, závislosť na počítačoch, gamblerstvo) ako aj obezite. Deťom a mladým ľuďom sme ukázali rozumné voľnočasové aktivity, význam pohybových aktivít a športu ako prevencie vážnych ochorení respektíve odbúrania stresu. 
   Aj v roku 2020 sme  propagovali ekologické hospodárenie a triedenie odpadov. V rámci ktorého zapájame mladých ľudí aj do pestovania krmovín s kvalitou BIO.

V súvislosti s pandemickou situáciou sme zrušili  aj obľúbené podujatie: Hubertová jazda nielen pre jazdcov  2020, aby sme obmedzili šírenie infekcie.

- Okrem toho sme poskytli  základné poznatky  o ošetrovaní a chove koní ďalším  návštevníkom so záujmom aktívnejšie sa venovať jazdeckému športu.

Periodické aktivity orientované na udržanie a zlepšenie kvality služieb
•	Oprava a inštalácie  nových napájačiek
•	Obnova oplotenia 
•	V záujme zachovania kontinuity služieb sme naplánovali zakúpenie nového koňa.
•	Vykonali sme pravidelné deratizačné, dezinfekčné a desinsekčné opatrenia
•	Prebehol pravidelný vakcinačný a antiparazitárny program koní  a ďalších zvierat
•	V súlade s legislatívou SR  sme vykonali test na infekčnú anémiu koní.

 V roku 2020 sme pripravili aj plány rozvoja neziskovej organizácie na rok 2021 s ohľadom na pandemickú situáciu CORONA. 

Ďalšie pravidelné aktivity:

V rámci ochrany životného prostredia prispievame k zlepšeniu čistoty prírody v našom   
regióne poukazovaním na čierne skládky odpadu a vysvetľovaním správneho odpadového hospodárstva domácnosti, existenciu zberných dvorov a zberných kontajnerov. 

Stále spolupracujeme aj s lesným hospodárstvom katastra v rámci protipožiarneho dohľadu v okolitej prírode, čo má veľký význam pre zachovanie ekosystému. 
	
Výstava fotografií okolitej prírody, koní a hiporehabilitačných hodín s cieľom popularizovať našu činnosť a budovať vzťah k našej planéte. Pravidelná aktualizácia aktivít na facebooku.
		
B.  Zmeny a nové zloženie orgánov neziskovej organizácie, ku ktorým došlo v priebehu  roku 2020. 
		
V roku 2020 nedošlo k zmenám v zložení  orgánov neziskovej organizácie a nedošlo ani k novému zloženiu orgánov neziskovej organizácie. 

Ďalšie údaje určené správnou radou. 
Správnou radou neboli určené žiadne ďalšie údaje. 

V Košiciach, 12.06.2021			

Štatutárny zástupca: Silvia Menyhértová